ДОГОВОР МИ-2 / …….2019
към Рамково споразумение
№ АТ-06-5/30.05.2019г.
		
Днес ……….2019 г. между

Авиоотряд 28, със седалище и адрес на управление Република България, гр. София, летище София, ЕИК 129009105, Ид. № по ДДС BG129009105, представлявано от г-н Тодор Коджейков – Генерален Директор и г-н Иван Георев – главен счетоводител, директор дирекция АФДУС наричан за краткост „ВЪЗЛОЖИТЕЛ”, от една страна
и
„Иноксис 01” ООД, със седалище и адрес на управление Република България, гр. София, ул. „Русалка” 12А, ет. 1, ЕИК 130552614, Ид. № по ДДС BG130552614, представлявано от г-н Румен Тихомиров Николов – Управител, наричано за краткост „ИЗПЪЛНИТЕЛ” 

след проведена процедура по чл. 82, ал. 2 от Закона за обществените поръчки (ЗОП) във връзка с чл. 15, ал. 2 от сключено Рамково споразумение № АТ- 06-5/30.05.2019 г. за възлагане на обществена поръчка с предмет: „Доставка/замяна и сертификация на компоненти, агрегати, консумативи за вертолети МИ8-ПС(Т) с регистрация LZ-CAT и LZ-CAN, двигатели ТВ2-117(А) и редуктор ВР-8 по рамково споразумение“ и Решение № РД-18-…… oт ……..2019 г. на ВЪЗЛОЖИТЕЛЯ за определяне на ИЗПЪЛНИТЕЛ, се сключи настоящият договор, като страните се споразумяха за следното: 

I. ПРЕДМЕТ НА ДОГОВОРА:
Чл. 1.  ИЗПЪЛНИТЕЛЯТ доставя и прехвърля възмездно на ВЪЗЛОЖИТЕЛЯ  правото на собственост върху следните компоненти и консумативи за техническо обслужване, указани в таблицата по-долу (наричани по-долу в договора за краткост “авиоимущество”) срещу цена, която ВЪЗЛОЖИТЕЛЯТ се задължава да му заплати в размер, при условията и по реда на настоящия договор: 
	
№
	
Описание/
Продукт

	Спецификация/ 
Стандарт
	
Кол-во за
 доставка  
мярка
	Единична цена в ЛЕВА
 без вкл. ДДС
	
Обща цена в ЛЕВА без вкл. ДДС
	Срок на 
доставка в 
календарни  
дни

	1
	Лопати носещ винт
за вертолети  LZ-CAT и LZ-CAN

	8АТ-2710-000 
	2.00 к-кт
	……..
лева/брой
	

……..
лева
	до ….…. дни


	
Чл. 2. (1) Авиоимуществото, предмет на настоящия договор, ще бъде съпроводено при доставката от страна на ИЗПЪЛНИТЕЛЯ с надлежна техническа документация, съгласно указанията на чл. 7 от сключеното рамково споразумение – паспорти, формуляри, сертификат за качество на производителя, друга приложима техническа документация, касаеща качеството на доставяните компоненти и консумативи или друг одобрен техен еквивалент.

ІІ. ЦЕНА И НАЧИН НА ПЛАЩАНЕ:
	Чл. 3. (1) Общата стойност на настоящия договор е в размер на ………….лева (…………….) без включен ДДС. Цената се изплаща в лева срещу надлежно издадена фактура от страна на ИЗПЪЛНИТЕЛЯ за извършване на плащането. Указаната продажна цена на авиоимуществото, предмет на настоящия договор е при условие на доставка DDP-1540 Летище София, Република България, съгласно Инкотермс 2010, съгласно условията на сключеното рамково споразумение и включва всички съпътстващи доставката на авиоимуществото разходи до склад на ВЪЗЛОЖИТЕЛЯ, в това число транспортни разходи, банкови такси, летищни такси, разходи за експортно оформление, разходи класифициране на продуктите за внос и всички останали възможни такива, неуказани в настоящия член поради неизчерпателността на изброяването. 
	(2) ВЪЗЛОЖИТЕЛЯТ заплаща цената на  авиоимуществото по договора, указана в чл.3, ал.1, по банков път, срещу представени фактури от страна на ИЗПЪЛНИТЕЛЯ, както следва: 
1. Авансово плащане в размер на 30% от стойността на договора в размер на ………….лева (…………….) (………………….с думи) без ДДС в срок до 10 (десет) дни след датата на подписване на настоящия договор и предоставяне на фактура от ИЗПЪЛНИТЕЛЯ за дължимата сума;
2. Окончателно плащане на остатъка от сумата по договора в размер лева…………… (…………… сдуми) без ДДС в срок до 30 (тридесет) дни след датата на доставка на пълния обем на поръчката и подписване на приемо-предавателен протокол съгласно чл. 7, ал. 1 или чл. 7, ал. 3 по договора от упълномощени представители на двете страни за извършените доставки.  


III. ВЛИЗАНЕ В СИЛА НА ДОГОВОРА, СРОК И МЯСТО НА ИЗПЪЛНЕНИЕ НА ДОСТАВКАТА:
Чл. 4. (1) Договорът влиза в сила от датата на подписването му от двете страни. 
[bookmark: _GoBack](2) ИЗПЪЛНИТЕЛЯТ доставя авиоимуществото до склад на ВЪЗЛОЖИТЕЛЯ в срок съгласно срока за доставка, указан в чл.1 от Договора. 
(3) ИЗПЪЛНИТЕЛЯТ е длъжен да достави авиоимуществото, обект на настоящия договор до склад на ВЪЗЛОЖИТЕЛЯ  на адрес: Република България, гр. София 1540, летище София, при условие на доставка DDP - 1540 Летище София , съгласно Инкотермс 2010.

IV. ЗАДЪЛЖЕНИЯ НА ИЗПЪЛНИТЕЛЯ:
Чл. 5. ИЗПЪЛНИТЕЛЯТ е длъжен:   
(1) Да достави и прехвърли правото на собственост върху авиоимуществото, предмет на настоящия договор в полза на ВЪЗЛОЖИТЕЛЯ, в пълен обем и съгласно договореното в договора.
(2) Да предаде на ВЪЗЛОЖИТЕЛЯ авиоимуществото по реда на раздел VI от настоящия договор, в срок и при условие на доставка съгласно договореното в раздел III, чл.4, ал.3 и ал.4.
(3) Да издаде и предостави на ВЪЗЛОЖИТЕЛЯ фактура с подробно описание за всички извършени плащания или доставени позиции авиоимущество по настоящия договор.
(4) Да предаде на ВЪЗЛОЖИТЕЛЯ при доставката на авиоимуществото пълен набор техническа документация и сертификати съгласно указанията на чл. 7 от сключеното рамково споразумение – паспорти, формуляри, сертификат за качество на производителя или одобрен техен еквивалент, както и пълен набор документи удостоверяващи техническото и експлоатационно състояние на авиоимуществото в съответствие с разпоредбите на чл.2 от настоящия договор.

V. ЗАДЪЛЖЕНИЯ НА ВЪЗЛОЖИТЕЛЯ:
Чл. 6. ВЪЗЛОЖИТЕЛЯТ е длъжен:
	(1) Да заплати на ИЗПЪЛНИТЕЛЯ договорената цена в размер и по начин съгласно уговореното в раздел II от този договор;
	(2) Да осигури приемането на авиоимуществото, след получено уведомление от страна на ИЗПЪЛНИТЕЛЯ,  в срока и на мястото, посочени в раздел III от договора; 
	(3) Да получи авиоимуществото от ИЗПЪЛНИТЕЛЯ съгласно правилата на раздел VI от този договор;
	(4) Да прегледа авиоимуществото при получаването му и ако има забележки и възражения, относно количеството и качеството на доставеното авиоимущество да ги впише в приемо-предавателния протокол.
	(5) При възникнала необходимост и заявено желание от страна на ИЗПЪЛНИТЕЛЯ да окаже, в качеството си на краен получател, пълното необходимо съдействие на ИЗПЪЛНИТЕЛЯ пред регулаторните органи в страната, свързано с получаването на всички необходими съгласувателни документи, становища и разрешителни, необходими за регламентиране на режима по внос на авиоимуществото на територията на страната. В случай на забава при получаването на съгласувателните документи необходими за регламентиране вноса на авиоимуществото на територията на Република България, по причини, които доказано са извън контрола на ИЗПЪЛНИТЕЛЯ, то срокът за доставка на авиоимуществото се удължавава пропорционално със срок аналогичен на този, необходим за съгласуването на вноса на авиоимуществото от компетентния регулаторен орган.

VI. ПРИЕМО-ПРЕДАВАТЕЛЕН ПРОТОКОЛ
Чл. 7 (1) На датата на предаване на авиоимуществото от страна на ИЗПЪЛНИТЕЛЯ към ВЪЗЛОЖИТЕЛЯ, упълномощени представители на двете страни съставят и подписват приемо-предавателен протокол, удостоверяващ извършената доставка на авиоимуществото по настоящия договор, с описани вид, количество, номенклатурен и сериен номер (при наличието на такъв) на доставяното авиоимущество. 
(2) В приемо-предавателния протокол по предходната алинея се вписва установената комплектност, наличието на явни недостатъци, увреждания или липси на доставеното авиоимущество, ако има такива.
(3) Вписани качествени недостатъци или непълна комплектация на доставеното авиоимущество се отстраняват от ИЗПЪЛНИТЕЛЯ в 3 (три) дневен срок след датата на подписване на приемо-предавателния протокол за негова сметка, като се изготвя допълнителен окончателен приемо-предавателен протокол за окончателно извършената доставка с  отстранените недостатъци.
(4) С доставяне на авиоимуществото и подписване на  приемо-предавателния  протокол по ал.1 или окончателния приемо-предавателен протокол по ал. 3 се приема, че предмета на договора е изпълнен коректно от страна на ИЗПЪЛНИТЕЛЯ и е налице основание ВЪЗЛОЖИТЕЛЯТ да заплати сумата по договора съгласно чл. 3, ал.2, т.2, както и да освободи гаранцията за добро изпълнение на договора, предоставена му от ИЗПЪЛНИТЕЛЯ. 

VII. ГАРАНЦИОНЕН СРОК. ОТГОВОРНОСТ И НЕУСТОЙКИ
Чл. 8. (1) ИЗПЪЛНИТЕЛЯТ предоставя на ВЪЗЛОЖИТЕЛЯ срок на гаранционно експлоатационно покритие на доставеното авиоимущество по чл.1 от настоящия договор в рамките на ………………. летателни часове/  месеци (както е приложимо), считано от датата на изпълнение на доставката компонентите и консумативите, в зависимост от това кое събитие е настъпило първо във времето
(2) Предоставената гаранция е валидна при стриктно спазване от страна на ВЪЗЛОЖИТЕЛЯ на всички указания и разпоредби (където това е приложимо), указани в техническите ръководства на производителя за техническа и летателна експлоатация, касаещи правилата за експлоатация, съхранение, монтаж, демонтаж, транспорт и употреба на доставеното авиоимущество.
 (3) Назначената експлоатационна гаранция на авиоимуществото не е валидна в случай на възникване на щети и/или откази на изделията по чл. 1 от договора, причинени от природни явления като ерозия, корозия, проявена небрежност по отношение на техническо обслужване и/или експлоатация, както увреждания причинени от външно тяло. 
(4) ИЗПЪЛНИТЕЛЯТ е отговорен пред ВЪЗЛОЖИТЕЛЯ за наличието на констатирани качествени и количествени недостатъци на доставените номенклатури, които намаляват съществено цената им или годността им при употреба.
(5) В случаите на констатирани недостатъци на доставеното авиоимущество по предходната алинея, ВЪЗЛОЖИТЕЛЯТ има правото да изиска от ИЗПЪЛНИТЕЛЯ отстраняването на констатираните недостатъци по някой от следните начини:
	1. Всички констатирани и вписани в приемо-предавателния протокол недостатъци на доставеното авиоимущество да бъдат отстранени за сметка на ИЗПЪЛНИТЕЛЯ.
	2.  Всяко авиоимущество от доставеното от ИЗПЪЛНИТЕЛЯ по настоящия договор, за което са налице констатирани и описани в приемо-предавателния протокол недостатъци да бъде подменено от страна на ИЗПЪЛНИТЕЛЯ за негова сметка и доставено на ВЪЗЛОЖИТЕЛЯ в сроковете по чл.7 ал.3 от настоящия договор.
	Чл. 9. (1) ИЗПЪЛНИТЕЛЯТ дължи неустойка за забава относно доставката на авиоимуществото по настоящия договор в размер на 0,1% за всеки просрочен ден, от цената на авиоимуществото, за която е налице забава в договорените срокове за доставка, но не повече от 10%, ако не достави и не предаде авиоимуществото в уговорения срок.
	(2) Ако забавата по предходната алинея продължи повече от 30 (тридесет) календарни дни, ВЪЗЛОЖИТЕЛЯТ има право да прекрати едностранно настоящия договор с 10 (десет) дневно предизвестие.
	Чл. 10. (1) ВЪЗЛОЖИТЕЛЯТ дължи неустойка в размер на 0,1% от цената за всеки просрочен ден, но не повече от 10%, ако не заплати в срок уговорената цена, съгласно договорените срокове за плащане в настоящия договор.
(2) ВЪЗЛОЖИТЕЛЯТ не дължи неустойка по предходната алинея, ако забавата на плащането не е по негова вина, което се удостоверява с издадено в срок платежно нареждане, но сумата на превода не е потвърдена от Министерство на транспорта, информационните технологии и съобщенията на РБ в качеството му на първостепенен разпоредител с бюджет.

VIII. ГАРАНЦИЯ ЗА ИЗПЪЛНЕНИЕ:
Чл. 11. (1) В обезпечение на задълженията и отговорностите си по този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за добро изпълнение в размер 3% от цената по договора без ДДС, при подписване на договора. Видът на представената гаранция за изпълнение се избира от ИЗПЪЛНИТЕЛЯ, като същата може да бъде предоставена в една от следните форми:
1.  Парична сума, преведена по сметките на Авиоотряд 28;
2. Неотменна и безусловна банкова гаранция, издадена от обслужващата банка на ИЗПЪЛНИТЕЛЯ в полза на ВЪЗЛОЖИТЕЛЯ.
В обезпечение на задълженията и отговорностите си по този договор, ИЗПЪЛНИТЕЛЯТ предоставя на ВЪЗЛОЖИТЕЛЯ гаранция за добро изпълнение в размер 3% от цената по договора без ДДС, при неговото подписване. Гаранцията може да бъде предоставена в една от следните форми:
1. Парична сума, платима по банкова сметка на Авиоотряд 28:
БНБ- гр. София
Пл. „Княз Александър I“ № 1
Банков код: BNBGBGSD
Банкова сметка 
IBAN: BG 82 BNBG 9661 3300 1088 03 в лева и евро
IBAN: BG 04 BNBG 9661 3600 1088 00 в щатски долари
2. Банкова гаранция
3. Застраховка, която обезпечава изпълнението чрез покритие на отговорността на изпълнителя. 
 (2) Гаранцията по предходната алинея се освобождава (връща) на ИЗПЪЛНИТЕЛЯ в срок до 30 (тридесет) календарни дни след датата на подписване на приемо-предавателния протокол или окончателния приемо-предавателен протокол по чл. 7, ал. 1 или ал. 3 или при прекратяване на настоящия Договор.

IХ.ПРЕКРАТЯВАНЕ НА ДОГОВОРА:
Чл. 12. (1) Договорът се прекратява в следните случаи:
1.С изпълнение на всички поети ангажименти от страните, свързани с изпълнението на договора.
2.По взаимно съгласие
3. Настоящият договор между страните се прекратява по реда и съгласно условията на чл.26, чл.27 и чл.28 от сключеното Рамково споразумение №АТ-06-5/30.05.2019

X. ЗАКЛЮЧИТЕЛНИ КЛАУЗИ:
	Чл. 13.  (1) Страните по този договор следва да отправят всички съобщения и уведомления помежду си само в писмена форма.
	(2) Писмената форма се смята за спазена и когато те са отправени по факс, което изключва възможността за неточно възпроизвеждане на изявлението.
Чл. 14. Отговорните лица за изпълнение на дейностите по този договор са, както следва: 
1. За ВЪЗЛОЖИТЕЛЯ: Валерий Кадийски – главен авиоинженер, директор АТ, тел/факс: +359-2-942-50-40; email: avio28@avio28.com
2. За ИЗПЪЛНИТЕЛЯ: Румен Николов – управител, тел/факс: +359-2-843-02-43; email: inoxis@inoxis.bg
	Чл. 15. (1) Страните ще решават споровете, възникнали по повод изпълнението на настоящия договор, чрез съвместни преговори  и  в дух на разбирателство.
	(2) Когато постигането на съгласие се окаже невъзможно, страните ще отнесат спора пред съответния компетентен съд.
	Чл. 16. За неуредените с този договор въпроси се прилагат разпоредбите на търговското законодателство на Република България.
	Настоящият договор се състави в два еднакви екземпляра, всеки от които по 5 /пет/ страници, по един екземпляр за всяка една от страните.           



ЗА ВЪЗЛОЖИТЕЛЯ:			ЗА ИЗПЪЛНИТЕЛЯ:





Подпис:________________________			Подпис:__________________________

Име: Тодор Коджейков 			Име: Румен Николов                 

Длъжност: Генерален Директор 			Длъжност: Управител         





Подпис:________________________
	
Име: Иван Георев               

Длъжност: Главен счетоводител, Директор дирекция АФДУС

